बजरंग दल पर लगे गंभीर आरोप, बीजेपी नेता के स्कूल में छोटे बच्चों को दी बंदूक चलाने की ट्रेनिंग!  
बीजेपी नेता के स्कूल पर लगा गंभीर आरोप
स्कूल में दिया जा रहा बंदूक चलाने का प्रशिक्षण
बजरंग दल ने छोटे बच्चों को भी हथियार चलाना सिखाया
ये साफ नहीं है कि वो बंदूक थी या एयर गन. हालांकि सादिक बादशाह ने अपनी शिकायत में प्रशांत गुप्ता नाम के एक लड़के का बंदूक और आग के बीच प्रशिक्षण लेते समय के फोटो भी संलग्न किए हैं जो उसने अपने फेसबुक एकाउंट में पोस्ट की है. पर पता चला है कि वो तस्वीर पुरानी है और किसी दूसरे जगह की है. इस बीच बीजेपी के स्थानीय विधायक और स्कूल के मालिक नरेंद्र मेहता ने एनडीटीवी को बताया कि उनका निजी स्कूल है जहां पर अलग- अलग सामाजिक संस्थाएं और पार्टियां कार्यक्रम करती रहती हैं. बजरंग दल का भी प्रशिक्षण शिविर लगा था लेकिन वहां किसी भी तरह के बंदूक का प्रशिक्षण नहीं दिया गया. मेहता ने साफ किया कि एक अखबार में आग के बीच कूदते लड़के और बंदूक चलाते युवकों की तस्वीर उनके स्कूल की नहीं है. गलत तस्वीर लगाकर उनके स्कूल को बदनाम किया जा रहा है. 
पुलिस अभी इस मामले में कुछ बोलने को तैयार नहीं है.